
Διόρθωση σφάλματος στο Ν. 1833/90 . 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 226 (1) 

Οργάνωση του Ελληνικού Οργανισμού Γάλακτος 
(ΕΛ.Ο.Γ.) 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 94 του ν. 2127/1993 «Εναρμόνιση προς 
το κοινοτικό δίκαιο του φορολογικού καθεστώτος των πε¬ 
τρελαιοειδών προϊόντων, αλκοόλης και αλκοολούχων πο¬ 
τών και βιομηχανοποιημένων καπνών και άλλες διατάξεις» 
(Α 48). 

β) Του άρθρου 29Α του ν. 1558/1985 «Κυβέρνηση και 
κυβερνητικά όργανα» (Α 137), όπως το άρθρο 29Α προ¬ 
στέθηκε με το άρθρο 27 του ν. 2081 /1992 «Ρύθμιση του 
θεσμού των Επιμελητηρίων, τροποποίηση διατάξεων του 
ν. 1721 /1987 για τον εκσυγχρονισμό των επαγγελματικών 
οργανώσεων των εμπόρων, βιοτεχνών και λοιπών επαγ- 
γελματιών και άλλες διατάξεις» (Α 154). 

2. Την Υ 1847/1078399/1182/0001/7.8.1992 από¬ 
φαση του Πρωθυπουργού και του Υπουργού Οικονομικών 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών» (Β 525). 

3. Το γεγονός ότι από τις διατάξεις του παρόντος δια¬ 
τάγματος προκαλείται δαπάνη σε βάρος του προϋπολογι¬ 
σμού του Ελληνικού Οργανισμού Γάλακτος ύψους 


65.000.000 δρχ. περίπου για το τρέχον οικονομικό έτος 
και 100.000.000 δρχ. περίπου για καθένα από τα επόμενα 
οικονομικά έτη, η οποία θα καλυφθεί από τα έσοδα του 
ΕΛ.Ο.Γ. που θα προκύψουν από την ανταποδοτική ει¬ 
σφορά που προβλέπεται από την παρ. 7 του άρθρου 94 
του ν. 2127/1993. 

4. Την 281/1993 γνωμοδότηση του Συμβουλίου της 
Επικράτειας με πρόταση των Υπουργών Προεδρίας της 
Κυβέρνησης, Γεωργίας, και του Υφυπουργού Οικονομι¬ 
κών, αποφασίζουμε: 

Άρθρο 1 

Όργανα διοίκησης 

Όργανα διοίκησης του Ελληνικού Οργανισμού Γάλα¬ 
κτος (ΕΛ.Ο.Γ.), που συστήθηκε με το άρθρο 94 του ν. 
2127/1993, είναι: 

α) Το Διοικητικό Συμβούλιο (Δ.Σ.) 

β) Ο Γενικός Διευθυντής 

Άρθρο 2 

Διοικητικό Συμβούλιο 

1.0 ΕΛ.Ο.Γ. διοικείται από πενταμελές Διοικητικό Συμ¬ 
βούλιο, το οποίο απαρτίζεται από: 

α) Μία προσωπικότητα εγνωσμένου κύρους και εμπει¬ 
ρίας στον τομέα του γάλακτος και των παραγώγων αυτού. 

β) Έναν υπάλληλο του Υπουργείου Γεωργίας. 

γ) Έναν υπάλληλο του Υπουργείου Οικονομικών που 
προτείνεται από τον Υπουργό Οικονομικών. 

δ) Έναν εκπρόσωπο του Συνδέσμου Ελληνικών Βιομη¬ 
χανιών Γαλακτοκομικών Προϊόντων (ΣΕΒΓΑΠ), που προ- 
τείνεται με τον αναπληρωτή του από το Διοικητικό Συμ¬ 
βούλιο του ΣΕΒΓΑΠ. 

ε) Έναν εκπρόσωπο της ΚΤΗΝΟΤΡΟΦΙΚΗΣ ΣΥΝ.Π.Ε. 
που προτείνεται με τον αναπληρωτή του από το Διοικητικό 
Συμβούλιο αυτής. 

Το Δ.Σ. συγκροτείται σε σώμα με απόφαση του Υπουρ¬ 
γού Γεωργίας, με την οποία ορίζεται και ο Πρόεδρος αυ¬ 
τού. 

Χρέη γραμματέα εκτελεί υπάλληλος του ΕΛ.Ο.Γ., που 
ορίζεται με τον αναπληρωτή του από τον Πρόεδρο του 
Δ.Σ. 

2. Τα μέλη του Δ.Σ. είναι άμισθα και διορίζονται με ισά¬ 
ριθμα αναπληρωματικά με απόφαση του Υπουργού Γεωρ- 
γίας που δημοσιεύεται στην Εφημερίδα της Κυβερνή- 
σεως. 

3. Πρόεδρος του Δ.Σ. ορίζεται, με την Ιδια απόφαση, 
ένα από τα μέλη του Δ.Σ. 

4. Η διάρκεια της θητείας των μελών του Δ.Σ. είναι τριε- 
τής και μπορεί να ανανεώνεται. Τα μέλη του Δ.Σ. που προ- 
βλέπονται στις περιπτώσεις δ και ε της παρ. 1 μπορεί να 
αντικαθίστανται από του φορείς που τα υπέδειξαν. 

5. Στις συνεδριάσεις του Δ.Σ. μετέχει χωρίς ψήφο ο Γε¬ 
νικός Διευθυντής του ΕΛ.Ο.Γ., ο οποίος εισηγείται τα 
προς συζήτηση θέματα. 

6. Το Δ.Σ. συγκαλείται με έγγραφη πρόσκληση του Προ¬ 
έδρου, τακτικά μία φορά το μήνα και έκτακτα όταν το κρί¬ 
νει απαραίτητο ο Πρόεδρος ή το ζητήσουν έγγραφα δύο 
από τα μέλη του. Του Δ.Σ. προεδρεύει ο Πρόεδρος ή νόμι¬ 
μος αναπληρωτής του. 

7. Το Δ.Σ. βρίσκεται σε απαρτία και συνεδριάζει έγκυρα 
όταν παρίστανται σε αυτό τέσσερα (4) μέλη. Αν δεν επι¬ 
τευχθεί η ανωτέρω απαρτία το Δ.Σ. συγκαλείται εκ νέου 
εντός δεκαημέρου και βρίσκεται σε απαρτία όταν παρί- 
στανται σε αυτό τρία (3) μέλη. 

8. Οι συνεδριάσεις του Δ.Σ. είναι μυστικές. Ο Πρόεδρος 
του Δ.Σ. μπορεί να καλεί στις συνεδριάσεις οποιονδήποτε 
υπάλληλο ή ιδιώτη προς παροχή πληροφοριών ή γνώμης 
στα συζητούμενα θέματα. 

9. Τα πρακτικά του Δ.Σ. υπογράφονται από τον Πρόε¬ 
δρο και το γραμματέα, αφού προηγουμένως επικυρωθούν 
από το Δ.Σ. 

10. Οι αποφάσεις του Δ.Σ. λαμβάνονται με φανερή ψη¬ 
φοφορία και κατά πλειοψηφία των παρόντων μελών, σε 
περίπτωση δε ισοψηφίας υπερισχύει η ψήφος του Προέ¬ 
δρου. 

Ειδικά για τα κατωτέρω θέματα, οι αποφάσεις του Δ.Σ. 
λαμβάνονται με ειδική πλειοψηφία των τεσσάρων πέ¬ 
μπτων (4/5) του συνόλου: 

α) Ορισμός Γενικού Διευθυντή 

β) Έγκριση προϋπολογισμού 

γ) Έγκριση προγράμματος δραστηριοτήτων 

δ) Έγκριση επενδύσεων 

ε) Πρόσληψη και απόλυση προσωπικού 

11. Επιστημονικοί Σύμβουλοι και συνεργάτες του Δ.Σ. 
ορίζονται τα Πανεπιστημιακά Εργαστήρια Γαλακτοκομίας 
και Τεχνολογίας Γάλακτος του Γεωργικού Πανεπιστημίου 
Αθηνών και του Τμήματος Γεωπονίας του Αριστοτελείου 
Πανεπιστημίου Θεσσαλονίκης αντίστοιχα. 

12. Με απόφαση του Δ.Σ. που εγκρίνεται από τον 
Υπουργό Γεωργίας καθορίζεται κάθε άλλη λεπτομέρεια 
σχετική με τον τρόπο λειτουργίας του Δ.Σ. 

Άρθρο 3 

Αρμοδιότητες Διοικητικού Συμβουλίου 

1. Το Δ.Σ. εκπροσωπεί τον ΕΛ.Ο.Γ. και έχει τις εξής αρ¬ 
μοδιότητες: 

α) Επιμελείται των υποθέσεων και συμφερόντων του 
Οργανισμού, χαράζει τη γενικότερη πολιτική και καθορίζει 
το πλαίσιο λειτουργίας του για κάθε έτος. 

β) Καταρτίζει, σύμφωνα με τις παρ. 4, 5 και 6 του άρ¬ 
θρου 94 του ν. 2127/1993, τους κανονισμούς οργανωτι¬ 
κής διάρθρωσης και λειτουργίας των υπηρεσιών του 
ΕΛ.Ο.Γ., κατάστασης προσωπικού, προμηθειών και οικο¬ 
νομικής διαχείρισης. Οι κανονισμοί αυτοί εγκρίνονται με 
αποφάσεις των Υπουργών Προεδρίας της Κυβέρνησης και 
Γεωργίας και Οικονομικών και Γεωργίας αντίστοιχα που 


δημοσιεύονται στην Εφημερίδα της Κυβερνήσεως. 

γ) Καταρτίζει το γενικό πρόγραμμα επενδύσεων καθώς 
και το ετήσιο πρόγραμμα μελετών, έργων και παροχής 
υπηρεσιών του ΕΛ.Ο.Γ. και λαμβάνει όλες τις απαραίτητες 
αποφάσεις και μέτρα για την πραγματοποίηση και εκτέ¬ 
λεση των προγραμμάτων αυτών. 

δ) Καταρτίζει και υπαβάλλει στον Υπουργό Γεωργίας για 
έγκριση τον ετήσιο προϋπολογισμό, ισολογισμό και απο¬ 
λογισμό και προβαίνει στις απαραίτητες τροποποιήσεις 
που γίνονται στον προϋπολογισμό κατά τη διάρκεια της 
τρέχουσας χρήσης του. 

ε) Αποφασίζει για τη σύναψη συμβάσεων αγορών, πω- 
λήσεων και μισθώσεων κινητών και ακινήτων. 

στ) Αποδέχεται τις κάθε είδους επιχορηγήσεις, χρημα¬ 
τοδοτήσεις, δωρεές και εισφορές τρίτων και καθορίζει 
τους ειδικότερους όρους αποδοχής και διάθεσής τους. 

ζ) Αποφασίζει τη σύναψη δανείων και εξουσιοδοτεί 
προς τούτο τα αρμόδια όργανα του ΕΛ.Ο.Γ. που υπογρά¬ 
φουν τα σχετικά δανειστικά συμβόλαια. 

η) Εγκρίνει συμβάσεις και δαπάνες σύμφωνα με τον κα¬ 
νονισμό προμηθειών του ΕΛ.Ο.Γ. 

θ) Εκπροσωπεί τον ΕΛ.Ο.Γ. ενώπιον των δικαστηρίων 
και των δημοσίων αρχών της ημεδαπής και αλλοδαπής, 
ι) Διορίζει το Γ ενικό Διευθυντή, 
ια) Προσλαμβάνει και απολύει το προσωπικό του 
ΕΛ.Ο.Γ. και προτείνει προς έγκριση στον Υπουργό Γεωρ¬ 
γίας τις κάθε είδους αποδοχές του. 

Άρθρο 4 

Γενικός Διευθυντής - Αρμοδιότητες 

1.0 Γ ενικός Διευθυντής του ΕΛ.Ο.Γ. διορίζεται με από¬ 
φαση του Δ.Σ. με σύμβαση εργασίας αορίστου χρόνου. 
Προσόντα διορισμού για τη θέση του Γενικού Διευθυντή 
ορίζονται πτυχίο ανωτάτης γεωπονικής ή κτηνιατρικής 
σχολής της ημεδαπής ή ισότιμο πτυχίο της αλλοδαπής, 
τριετής τουλάχιστον διοικητική εμπειρία και άρτια γνώση 
μιας τουλάχιστον από τις γλώσσες αγγλικά, γαλλικά ή γερ¬ 
μανικά. 

2. Τα καθήκοντα του Γ ενικού Διευθυντή μπορεί να ανα¬ 
τίθενται με απόφαση του Δ.Σ. σε Διευθύνοντα Σύμβουλο, 
μέλος του Δ.Σ. του ΕΛ.Ο.Γ., που έχει τα προσόντα της 
προηγουμένης παραγράφου. 

3. Ο Γενικός Διευθυντής έχει τις εξής αρμοδιότητες: 
α) Είναι προϊστάμενος των υπηρεσιών και του προσωπι¬ 
κού του ΕΛ.Ο.Γ. σύμφωνα με το παρόν δ/γμα, τους ισχύο- 
ντες κανονισμούς του ΕΛ.Ο.Γ. και τις αποφάσεις του Δ.Σ. 

β) Μεριμνά για την κατάρτιση του ετήσιου προγράμμα¬ 
τος μελετών, έργων και παροχής υπηρεσιών, καθώς και 
για την κατάρτιση ετήσιων και πολυετών προγραμμάτων 
επενδύσεων, υποδεικνύοντας τις εγκριμένες ή προτεινό- 
μενες πηγές χρηματοδότησης. 

γ) Μεριμνά για την κατάρτιση προϋπολογισμού, ισολογι¬ 
σμού και απολογισμού του ΕΛ.Ο.Γ., καθώς και για την κα¬ 
τάρτιση των αναγκαίων τροποποιήσεων και αναμορφώ¬ 
σεων του προϋπολογισμού. 

δ) Εισηγείται στο Δ.Σ. την ανάθεση μελετών, την εκτέ¬ 
λεση έργων και προμηθειών, την εκποίηση και εκμίσθωση 
κινητών ή ακινήτων πραγμάτων που ανήκουν στον 
ΕΛ.Ο.Γ., την έγερση αγωγών ή την παραίτηση από αυτές ή 
το συμβιβασμό ή την παραίτηση από άλλα ένδικα μέσα κα¬ 
θώς και τη σύναψη δανείου, 
ε) Μεριμνά για την εκτέλεση των αποφάσεων του Δ.Σ. 

3. Το Γενικό Διευθυντή, όταν δεν υπάρχει, απουσιάζει ή 
κωλύεται, αναπληρώνει ύστερα από απόφαση του Δ.Σ., 
ένας από τους Συμβούλους ή ανώτερος υπάλληλος του 
ΕΛ.Ο.Γ. 

4. Η θέση του Γ ενικού Διευθυντή είναι πλήρους και απο¬ 
κλειστικής απασχόλησης. 

Αρθρο 5 
Σύσταση θέσεων 

1. Συνιστώνται στον ΕΛ.Ο.Γ. δέκα τέσσερεις (14) θέ¬ 
σεις τακτικού προσωπικού που κατανέμονται κατά ειδικό¬ 
τητα ως εξής: 

α) Μία (1) θέση Γενικού Διευθυντή, 
β) Εννέα (9) θέσεις ΠΕ Γεωπονικού ή Κτηνιατρικού, 
γ) Μία (1) θέση ΠΕ Διοικητικού - Οικονομικού, 
δ) Δύο (2) θέσεις ΔΕ Διοικητικού - Λογιστικού, 
ε) Μία (1) θέση ΔΕ Προσωπικού Η/Υ. 

2. Οι θέσεις του τακτικού προσωπικού του ΕΛ.Ο.Γ. κα- 
τανέμονται μεταξύ Κεντρικής και Περιφερειακών υπηρε¬ 
σιών ως εξής: 



Κεντρική 

Υπηρεσία 

Περιφερ/κές 

Υπηρεσίες 

α) Γενικός Διευθυντής 

1 

_ 

β) ΠΕ Γεωπονικού ή Κτηνιατρικού 

3 

6 

γ) ΠΕ Διοικητικού - Οικονομικού 

1 

- 

δ) ΔΕ Διοικητικού - Λογιστικού 

2 

- 

ε) ΔΕ Προσωπικού Η/Υ 

1 

- 


Αρθρο 6 

Διάρθρωση Υπηρεσιών 

Οι υπηρεσίες του Ελληνικού Οργανισμού Γάλακτος 
διαρθρώνονται ως εξής: 

1. Κεντρική Υπηρεσία με έδρα τη Θεσσαλονίκη. 

2. Περιφερειακές Υπηρεσίες: 

α) Εποπτεία Γάλακτος Ανατολικής Μακεδονίας και 
Θράκης με έδρα την Ξάνθη και περιοχή δικαιοδοσίας τους 
Νομούς Έβρου, Ροδόπης, Ξάνθης, Καβάλας, Δράμας και 
Σερρών. 

β) Εποπτεία Γάλακτος Κεντρικής και Δυτικής Μακεδο¬ 
νίας με έδρα τη Θεσσαλονίκη και περιοχή δικαιοδοσίας 
τους Νομούς Θεσσαλονίκης, Κιλκίς, Χαλκιδικής, Πέλλας, 
Ημαθίας, Πιερίας, Κοζάνης, Καστοριάς και Φλώρινας. 

γ) Εποπτεία Γάλακτος Ηπείρου με έδρα τα Ιωάννινα και 
περιοχή δικαιοδοσίας τους Νομούς Ιωαννίνων, Θεσπρω¬ 
τίας, Άρτας, Πρέβεζας, Κέρκυρας και Γρεβενών. 

δ) Εποπτεία Γάλακτος Θεσσαλίας με έδρα τη Λάρισα και 
περιοχή δικαιοδοσίας τους Νομούς Λάρισας, Μαγνησίας, 
Τρικάλων, Καρδίτσας, Φθιώτιδας και Ευρυτανίας. 

ε) Εποπτεία Γ άλακτος Πελοποννήσου και Δυτικής Στε¬ 
ρεός Ελλάδας με έδρα την Πάτρα και περιοχή δικαιοδο¬ 
σίας τους Νομούς ΑχαΤας, Κορινθίας, Αργολίδας, Αρκα¬ 
δίας, Λακωνίας, Μεσσηνίας, Ηλείας, Αιτωλοακαρνανίας, 
Φωκίδας, Λευκάδας, Κεφαλληνίας και Ζακύνθου. 

στ) Εποπτεία Γάλακτος Ανατολικής Στερεός Ελλάδας 
και Νήσων με έδρα την Αθήνα και περιοχή δικαιοδοσίας 
τους Νομούς Αττικής, Βοιωτίας, Εύβοιας, Κυκλάδων, Λέ¬ 
σβου, Χίου, Σάμου, Δωδεκανήσου, Χανιών, Ρεθύμνου, 
Ηρακλείου και Λασιθίου. 

Οι Εποπτείες Γάλακτος λειτουργούν σε επίπεδο Γρα¬ 


φείου και έχουν έδρα τις αντίστοιχες Διευθύνσεις Γεωρ- 
γίας. 

Στον Υπουργό Γεωργίας αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 1 Ιουνίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΣΩΤ. ΚΟΥΒΕΛΑΣ Κ. ΓΙΑΤΡΑΚΟΣ 

ΓΕΩΡΓΙΑΣ 

ΧΡ. ΚΟΣΚΙΝΑΣ 
-♦- 

Α ΠΟΦΑΣΕΙ Σ 

( 2 ) 

Συμπλήρωση της ΠΔ/ΤΕ 2112/92 που αφορά στις προμή¬ 
θειες που καταβάλλονται στα πιστωτικά ιδρύματα και 
στους χρηματιστές για τη διακίνηση ομολόγων του Ελ¬ 
ληνικού Δημοσίου. 

Πράξη Διοικητή αριθ. 2198/30.4.93 
(Άρθρο 1 του Ν. 1266/82) 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α) Το άρθρο 1 του Ν. 1266/82 «όργανα ασκήσεως της 
νομισματικής, πιστωτικής και συναλλαγματικής πολιτικής 
και άλλες διατάξεις. 

β) Την πιο πάνω ΠΔ/ΤΕ 2112/24.8.92, όπως ισχύει, 
γ) Το από 29.4.93 έγγραφο της Δ/νσης Εργασιών Δημο¬ 
σίου της Τράπεζας της Ελλάδος και τη συνημμένη σ’ αυτό 
σύμβαση μεταξύ του Ελληνικού Δημοσίου και της Τράπε¬ 
ζας της Ελλάδος που συμπληρώνει το άρθρο 5 της από 
10.11.86 σύμβασης μεταξύ των αυτών συμβαλλομένων, 
σχετικά με τη διαχείριση ομολόγων του Ελληνικού Δημο¬ 
σίου, αποφάσισε: 

Να συμπληρώσει την παράγραφο 1 της ΠΔ/ΤΕ 2112/ 
24.8.92 με το ακόλουθο υπό στοιχείο (στ) εδάφιο: 

στ) 1,10% (ένα τοις εκατό και ένα δέκατο της εκατο¬ 
στιαίας μονάδας) για τη διάθεση ή επένδυση σε ομόλογα 
επταετούς διάρκειας που εκδίδονται από 30 Απριλίου 
1993 και εφεξής. 

Από τις διατάξεις της παρούσης Πράξης προκαλείται 
δαπάνη σε βάρος του κρατικού προϋπολογισμού το ύψος 
της οποίας δεν μπορεί να εκτιμηθεί καθόσον αυτό εξαρ- 
τάται από την αξία των διατιθέμενων ομολόγων που εκδί- 
δονται κάθε φορά. 

Η Πράξη αυτή να δημοσιευθεί στην Εφημερίδα της Κυ- 
βερνήσεως. 

Ο Διοικητής 
Ε.Ν. ΧΡΙΣΤΟΔΟΥΛΟΥ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(3) 

Στο Ν. 1883/90 «Κύρωση της σύμβασης για τη συνθήκη 
συνεργασίας για τα διπλώματα ευρεσιτεχνίας που έγινε 
στην Ουάσιγκτον στις 19 Ιουνίου 1970 και τροποποιήθηκε 

σπς 2 Οκτωβρίου 1979 και 3 Φεβρουάριου 1984 (μαζί με 
τον Εκτελεστικό Κανονισμό)», που δημοσιεύτηκε στο 
ΦΕΚ 45/Α/29.3.1990, γίνεται η εξής διόρθωση που οφεί¬ 
λεται σε μεταφραστικό λάθος: 

Στη σελίδα 471, κανόνας 92,92.4 χρήση τηλεγραφημά¬ 
των και τηλεαντιγράφων στο τέλος της παρ. α, αντί του 
εσφαλμένου: «Κάθε έγγραφο που αποστέλλεται..., εφό¬ 
σον βέβαια μέσα σε προθεσμία 14 μηνών μετά από την 
αποστολή, το περιεχόμενό του βεβαιωθεί...» τίθεται το 
σωστό: «Κάθε έγγραφο που αποστέλλεται μ' αυτόν τον 


τρόπο θεωρείται ότι έχει υποβληθεί σύμφωνα με τους τύ¬ 
πους που ανταποκρίνονται στις προϋποθέσεις των εν 
λόγω διατάξεων την ημέρα εκείνη κατά την οποία έχει 
αποσταλεί από τα εν λόγω μέσα επικοινωνίας, εφόσον βέ¬ 
βαια μέσα σε προθεσμία 14 ημερών μετά από την απο¬ 
στολή, το περιεχόμενό του βεβαιωθεί με έγγραφο τύπο. 
Εάν όχι, το μήνυμα θεωρείται ότι δεν είχε ουδέποτε απο- 
σταλεί». 

(Από το Υπ. Βιομηχανίας, Ενέργειας και Τεχνολογίας) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



